אריק בלשר - רדיולוג, מומחה לדימות מחלות הבטן והאגן, פרופסור לרדיולוגיה בבית הספר לרפואה, אוניברסיטת תל אביב, מנהל אגף הדימות במרכז הרפואי איכילוב (משנת 2016), סא"ל (מיל.) בצה"ל.
בלשר, בנם של אסתר ויורם בלשר, אח לדורון ומיכל, למד בבית הספר היסודי "הכרמל" בתל אביב, משם המשיך בתיכון עירוני א' ועם מעבר המשפחה לרחובות סיים את "תיכון דה שליט".
לאחר שירותו הצבאי, התקבל בשנת 1985 לפקולטה למדעי הבריאות, בית הספר לרפואה, אוניברסיטת בן-גוריון בנגב.
בשנת 1992 סיים בלשר את לימודי הרפואה.
בין השנים 1992–1993 היה בלשר סטאג'ר במרכז רפואי מאיר בכפר סבא.
בין השנים 1993–1998 התמחה בלשר ברדיולוגיה, במכון הדימות, בית החולים הדסה עין כרם, בירושלים, בניהולו של הפרופ' יעקב בר-זיו.
בין השנים 1998–1999 עבד בלשר כרופא בכיר במכון הדמיה, שיבא.
בשנת 2000 השתלם בלשר בנושא MRI של הבטן והאגן, המרכז הרפואי של אוניברסיטת פנסילבניה, פילדלפיה, ארצות הברית.
בין השנים 1999–2001 השתלם בלשר בדימות של מחלות הבטן והאגן, כולל מחקר בנושא דימות מחלות כבד במרכז רפואי של אוניברסיטת פיטסבורג, פיטסבורג, ארצות הברית.
ביו השנים 2001–2003 עבד בלשר כרופא בכיר במכון הדמיה איכילוב.
בין השנים 2001–2005 כיהן בלשר כאסיסטנט פרופסור (adjunct) מרכז רפואי של אוניברסיטת פיטסבורג, פיטסבורג, ארצות הברית.
בשנת 2002 עבר בלשר תקופת השתלמות בנושא קולונוסקופיה וירטואלית, מרכז רפואי בית ישראל-דיקונס, אוניברסיטת הרוורד, בוסטון, ארצות הברית.
בשנת 2003 עבר בלשר תקופת מחקר בנושא דימות מחלות כבד, מרכז רפואי של אוניברסיטת פיטסבורג, פיטסבורג, ארצות הברית.
בשנת 2003 הוענק לבלשר תואר "מרצה בכיר" בבית הספר לרפואה של אוניברסיטת תל אביב.
בין השנים 2003–2016 היה בלשר מנהל יחידת ה -טומוגרפיה ממוחשבת (CT), מרכז רפואי תל אביב.
בין השנים 2005–2007 כיהן בלשר כ- פרופסור חבר (adjunct) מרכז רפואי של אוניברסיטת פיטסבורג, פיטסבורג, ארצות הברית.
בשנת 2006 עבר בלשר תקופת השתלמות בנושא דימות פרפוזיה של אברי הבטן והאגן, המרכז הרפואי של אוניברסיטת שיקגו, ארצות הברית.
בשנת 2010 סיים בלשר קורס דימות מתקדם של מחלות הבטן והאגן (IDKD), דאבוס, שווייץ.
משנת 2010 בלשר מכהן כפרופסור חבר קליני בבית הספר לרפואה של אוניברסיטת תל אביב.
בין השנים 2010–2016 היה בלשר מנהל מנהל המכון לדימות תהודה מגנטית (MRI), במרכז הרפואי תל אביב.
בשנת 2011 סיים בלשר קורס MRI מתקדם של מחלות הבטן והאגן (ESGAR) סביליה, ספרד.
בשנת 2012 סיים בלשר קורס מתקדם של MRI של מחלות הבטן והאגן של האיגוד האמריקאי לרדיולוגיה (ACR) רסטון, וירגיניה, ארצות הברית.
משנת 2016 מנהל בלשר את אגף הדימות באיכילוב לאחר יציאתו לגמלאות של הפרופ' משה גרייף.
בשנים 2011, 2012, 2013 דורג בלשר על ידי מעריב "מהמובילים בתחומו בארץ".
בלשר חבר במספר איגודים מקצועיים: ההסתדרות הרפואית בישראל, איגוד הרדיולוגים בישראל, החברה הצפון אמריקאית לרדיולוגיה, החברה האירופאית למחלות גסטרואינטסטינליות.
בלשר ייסד את החוג לדימות מחלות הבטן והאגן.
בלשר סוקר של עיתונים מדעיים: AJR- AMERICAN J OF ROENTGENOLOGY, ABDOMINAL IMAGING, JACR- J OF THE AMERICAN COLLEGE OF RADIOLOGY, CLINICAL ANATOMY, EUROPEAN RADIOLOGY, IMAJ, CLINICAL RADIOLOGY, EURPOEAN J OF RADIOLOGY, ACTA RADIOLOGICA, LIVER INTERNATIONAL, PEDIATRICS, ANNALS OF GASTROENTEROLOGY, WORLD J OF SURGERICAL ONCOLOGY.
דימות של מחלות אונקולוגיות מורכבות והערכה של נתיחות.
דימות של מחלות וגידולי כבד.
דימות של השתלות איברים (כליות, כבד, לבלב) והערכה לפני השתלות מתורם חי.
דימות של הכליות ודרכי השתן באמצעות CT אורוגפיה, כולל שחזורים מתקדמים.
דימות של מחלות המעי, CT אנטרוגרפיה, אבחנת בקעים פנימיים, הערכת חולי מחלת קרוהן.
דימות של חולים לאחר ניתוחי השמנת יתר, ניתוחים לטיפול ברפלוקס, וניתוחים אונקולוגים.
לאחר סיום לימודי הרפואה, שובץ בלשר כרופא צבאי בגדוד שריון בחטיבת מילואים, ובהמשך שירת כמפקד פלוגת רפואה בפיקוד מרכז. בהמשך שירת במספר תפקידים פיקודיים. עד היום, בלשר משרת בהתנדבות במילואים בדרגת סא"ל.
בלשר נשוי, אב לשלושה ילדים. רעייתו נורית, תרפיסטית באמנות, מומחית תחום הפרעות נפשיות, מתי"א, (מרכז תמיכה יישובי או אזורי), משרד החינוך.
אביו, הפרופ' יורם בלשר לשעבר יו"ר ההסתדרות הרפואית בישראל ונשיא ההסתדרות הרפואית העולמית, מכהן כיום כראש התוכנית למינהל מערכות בריאות (BA) במרכז האקדמי פרס, ברחובות.
אוחזר מתוך "https://he.wikipedia.org/w/index.php?title=אריק_בלשר&oldid=25531675"